<translate>  <pcm>
Mauritania don try three times to abolish slavery but e no work. Di most recent one na 2007 where dem say na ten years imprisonment for person wey hold slaves and two years imprisonment to dey promote slavery. Tori be say over half a million people for there na slaves and dem no go fit own property, get surname of get legal custody of pickin wey dem born.Democratic Republic of Congo get over 800,000 slaves and most of dem be pickin soldiers for di palava wey dey there sake of demand for cobalt wey dem get plenty.For Nigeria over 875,000 slaves dey. Di type of slave wey plenty pass na pickin marriage and di one wey dem give pickin to do houseboy work or to dey beg or sell for road.Sudan get over 450,000 slaves. For di second civil war for 1986 to 2002, dem kidnap many women and pickin come force dem into slavery. Today, dem dey sell slaves go countries for Middle East as houseboy, by force begging and prostitution. 